สภาผู้แทนราษฎร เริ่มพิจารณาพระราชกำหนดทั้ง 3 ฉบับต่อเนื่องเป็นวันที่ 4
สภาผู้แทนราษฎร เริ่มพิจารณาพระราชกำหนดทั้ง 3 ฉบับต่อเนื่องเป็นวันที่ 4การประชุมสภาผู้แทนราษฎร เพื่อพิจารณาพระราชกำหนด 3 ฉบับ เพื่อฟื้นฟูเยียวยาเศรษฐกิจและสังคมที่ได้รับผลกระทบจากการแพร่ระบาดของโรคโควิด-19 วันนี้(30 พ.ค.63) ซึ่งเป็นวันที่ 4 ของการพิจารณา เริ่มเมื่อเวลา 09.30 น. ที่ผ่านมา โดยนายนายวิรัช รัตนเศรษฐ ประธานวิปรัฐบาล ชี้แจงกรอบเวลาการอภิปรายตลอด 3 วันที่ผ่าน รัฐบาลใช้เวลาไปแล้ว 13 ชั่วโมง 21 นาที พรรคร่วมฝ่ายค้านทุกพรรคใช้เวลาไปทั้งหมด 14 ชั่วโมง 23 นาที ส่งผลให้ฝ่ายค้านเหลือเวลาอภิปราย 9 ชั่วโมง 36 นาที  รัฐบาลเหลือเวลาอภิปรายอีก 10 ชั่วโมง 38 นาที พร้อมขอบคุณฝ่ายค้านและฝ่ายรัฐบาลตลอดเวลาผ่านมา 3 วัน ทำให้การอภิปรายผ่านมาได้ด้วยดี คาดว่า หากการอภิปรายยังเป็นไปในลักษณะนี้ ในพรุ่งนี้ เวลา 14.00 น. จะสามารถโหวตพระราชกำหนด 3 ฉบับแรกได้ ขณะที่ นายชิวรณ์ บุณยเกียรติ ส.ส.นครศรีธรรมราช พรรคประชาธิปัตย์ ลุกขึ้นขอหารือถึงในเรื่องของเวลาที่อาจมีความคลาดเคลื่อน ดังนั้นจึงขอให้สมาชิกอภิปรายอยู่ในกรอบเวลาที่กำหนด รวมทั้งให้แต่จะฝ่ายส่งชื่อ รวมทั้งมีการอภิปรายอย่างสร้างสรรค์จากนั้น นางมนพร เจริญศรี ส.ส.นครพนม พรรคเพื่อไทย เริ่มอภิปรายเป็นคนแรกว่า ที่ผ่านมามีผู้ประกอบการเอสเอ็มอีมากกว่าร้อยละ 80 เข้าไม่ถึงแหล่งทุนในระบบธนาคาร จึงเกรงว่าผู้ประกอบการรายย่อยจะเข้าไม่ถึงมาตรการซอฟท์โลน ตาม พ.ร.ก.การให้ความช่วยเหลือทางการเงินแก่ผู้ประกอบวิสาหกิจ ที่ได้รับผลกระทบจากการระบาดของโรคติดเชื้อไวรัสโคโรนา 2019 พ.ศ.2563 จึงเสนอให้มีการพักชำระหนี้ 1 ปี งดดำเนินคดีกับลูกหนี้ ให้ภาคประชาชนมีส่วนร่วมบริหารจัดการ แบ่งโควตาซอฟท์โลนให้ SMEs รายย่อยกู้ รวมถึงสนับสนุนให้ตั้งกรรมาธิการวิสามัญเพื่อตรวจสอบการใช้เงินดังกล่าว